**Olketa rul long seks fo oketa man an mere wea waka wetem pipol**

Olketa wakaman wea waka wetem pipol rul save finisim from waka sapos olketa no garem gud wei long saet long seks. Diswan hem samfala rul wea olketa mas trae folom.

* Mas no garem eni rileisonsip long saet lo seks wetem eni wan wea hem no 18 yiet, no mata hem stret long kantri blong olketa. Fo olketa sei dat olketa no save lo eij hem no gud eskiues.
* Olketa mas no pei fo seks wetem seleni, waka, olketa guds o sevis- diswan hem inkludim olketa guds an sevis wea hem go fo pipol wea garem nid. Olketa mas no mekem eni promis fo mekem pipol akeseptem eni kaen wei wea bae save spoilem or mekem oketa sem. Diswan hem inkludim pei o laek givim seleni fo seks wetem wanfala prostitiuet.
* Olketa wea waka wetem pipol garem paoa ovam hu nao save tekem olketa guds an sevis. Diswan hem putum olketa long posisin wea olketa garem paoa ovam olketa pipol wea nidim help. Fo disfala risin, olketa oganaeseisin wea waka wetem pipol barava tok strong tumas fo olketa wakaman blong olketa fo no garem eni seks rileisinsip wetem eniwan wea hem garem disfala nid. Olketa kaen rileisinsip osem bae mekem waka blong waka wetem pipol hem no tru an duim gud waka.
* If wanfala wakaman hem wari or lukim osem eniwan insaet long oganaeseisin o narafala oganaeseisin hem brekem olketa rul long saet lo seks den olketa mas ripotem folom nao olketa wei fo folom insaet lo oganaeseisin
* Olketa wea waka wetem pipol mas mekem an kipim nao ples fo waka wea bae hem stopem olketa wei blong seks wea hem no stret an wea hem enkarejem wakaman fo mas stap stret olowe folom olketa rul blong waka ples. Evri maneja garem waka fo sapotem an putum olketa sistim wea bae hem givim nao kaen envaeroment olsem.

Rul blong IASC lo seks fo keta man an mere hemi stap long disfala page: <http://www.pseataskforce.org/uploads/tools/sixcoreprinciplesrelatingtosea_iasc_english.doc>. Disfala simpol toktok version, IASC grup fo lukafem olketa pipol and protektim iumi from spoelem, waka tugeta witim Translators without Borders